**Sažetak poziva**

„Na putu do smanjenja rizika od katastrofa“

1. Cilj poziva

Cilj projekta je doprinijeti podizanju sveukupne sposobnosti reakcije u kriznim situacijama u Republici Hrvatskoj i povećanju kapaciteta nacionalnog sustava upravljanja kriznim situacijama podizanjem svijesti zajednice o smanjenju rizika od katastrofa u svrhu stvaranja otpornijih zajednica na postojeće i buduće rizike. Specifični cilj projekta je jačanje svijesti ciljnih skupina projekta o važnosti smanjenja rizika od katastrofa.

Očekivani rezultati su sljedeći:

R.1. Izrađeni i distribuirani edukacijski materijali o SROK-u

R.2. Nabavljeno edukacijsko vozilo i edukacijski modeli simulacije katastrofe korišteni za aktivnosti jačanja svijesti učitelja, učenika i opće javnosti

R.3. Provedene aktivnosti jačanja svijesti učitelja, učenika i opće javnosti (provedena edukacija učitelja i priprema učitelja za educiranje učenika, održani Dani SROK-a

1. Ukupna raspoloživa sredstva

Ukupna raspoloživa bespovratna sredstva Europskog fonda za regionalni razvoj za projekt „Na putu do smanjenja rizika od katastrofa“ iznose 12.330.929,91 kuna.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Sukladno Provedbenoj Odluci Komisije C(2014)9885 od 12.12.2014. o odobravanju određenih elemenata operativnog programa "Konkurentnost i kohezija 2014-2020" za potporu iz Europskog fonda za regionalni razvoj i Kohezijskog fonda u okviru cilja „Ulaganje u rast i radna mjesta” u Hrvatskoj, maksimalna stopa sufinanciranja sredstvima EFRR-a za prioritetnu os 5 iznosi 85% od iznosa prihvatljivih izdataka. Stoga maksimalna stopa sufinanciranja prihvatljivih troškova za projekt „Na putu do smanjenja rizika od katastrofa“ iznosi 85,00[[1]](#footnote-1)%.

Preostali dio sufinanciranja čini nacionalna komponenta sufinanciranja.

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljiv prijavitelj unutar specifičnog cilja 5b1 je Državna uprava za zaštitu i spašavanje kao državna upravna organizacija odgovorna za upravljanje rizicima/katastrofama koja prijavljuju projekt „Na putu do smanjenja rizika od katastrofa“.

1. Prihvatljive aktivnosti

Aktivnosti koje su prihvatljive za financiranje kako bi se postigli rezultati specifičnog cilja 5b1 su:

* + Kupovina teretnog vozila i prikolice te usluga sastavljanja edukacijskog vozila
  + Simulator potresa
  + Edukacijski modeli simulacije katastrofa za potrebe Dana SROK-a i za škole koje sudjeluju u projektu
  + Sudjelovanje zaposlenika DUZS-a i zaposlenika AzOO-a na edukaciji učitelja o primjeni priručnika i brošure u nastavi
  + Sudjelovanje učitelja na edukaciji učitelja o primjeni priručnika i brošure u nastavi
  + Usluga istraživanja učinka edukacije učenika o SROK-u
  + Usluge marketinške agencije za organizaciju i održavanje Dana SROK-a i posjeta županijskim središtima
  + Sudjelovanje zaposlenika DUZS-a na Danima SROK-a i na posjetima županijskim središtima
  + izrada i distribucija edukacijskog materijala/brošura i priručnika

1. Geografska ograničenja

Projekt se provodi na području cijele Hrvatske.

1. Administrativni podaci

S obzirom na to da se radi o izravnoj dodjeli bespovratnih sredstava za strateški projekt rok za podnošenje projektnog prijedloga nije definiran.

1. Preciznost navedene stope sufinanciranja izražava se na sedam decimala, stoga nije moguće dodijeliti potporu (bespovratna sredstva) u iznosu većem od 85,0000000%. [↑](#footnote-ref-1)